open-index/open-wikipedia-markdown huggingface dataset:
Loenen (dubbelsinnigheid)

**Loenen** kan verwys na:
* Loenen, Apeldoorn (*Loenen op de Veluwe*), 'n dorp in Gelderland
* Loenen, Overbetuwe, 'n nedersetting in Gelderland
* Loenen, Utrecht, 'n voormalige munisipaliteit in Utrecht
Lochem

**Lochem** is ’n stad en munisipaliteit in die provinsie Gelderland in Nederland.

## Eksterne skakels 
*  Amptelike webwerf
Breëblaarboekenhout

Die **breëblaarboekenhout** (*Faurea rochetiana*) – voorheen bekend as *Faurea speciosa* – is 'n boom wat in Suid-Afrika in Limpopo, Mpumalanga en die noorde van KwaZulu-Natal voorkom. Buite Suid-Afrika is die boom inheems in Angola, Benin, Burundi, Demokratiese Republiek die Kongo, Eritrea, Eswatini, Ethiopië, Kameroen, Kenia, Lesotho, Malawi, Mosambiek, Nigerië, Rwanda, Soedan, Tanzanië, Togo, Uganda, Zambië en Zimbabwe.

Die boom is klein en blaarryk. Dit het breër blare, groter blomme en blom-are en ook digter behaarde takkies as die Bosveldboekenhout. Die boom se FSA-nommer is 76.

## Galery 

Faurea rochetiana 20D 4582.jpg
Faurea rochetiana, habitus, b, Pretoria NBT.jpg
Faurea rochetiana 1DS-II 1-7523.jpg
Faurea rochetiana MHNT.BOT.2009.13.24.jpg
Faurea rochetiana02.jpg
Faurea rochetiana00.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Matoppie

[duimnael|links|'n Matoppie in [Botswana met sy opmerklike wit bas.]]

Die **matoppie** of **witgat** (*Boscia albitrunca*) is 'n kleinerige boom, gewoonlik 6&nbsp;m hoog, maar uitsonderlik tot 10&nbsp;m hoog. In Engels staan die boom bekend as die ''Shepherd's tree''.

## Lees ook 
* Alfabetiese lys van Suid-Afrikaanse bome
* Gaat

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online

## Eksterne skakels 
*
Kasuur

Die **kasuur** (*Pittosporum viridiflorum*) is 'n boom wat inheems is in Gauteng, KwaZulu-Natal, Limpopo, Mpumalanga, Noordwes, Oos-Kaap, Vrystaat en die Wes-Kaap. Buite Suid-Afrika is die boom inheems in Angola, Burundi, Demokratiese Republiek die Kongo, Djiboeti, Eritrea, Eswatini, Ethiopië, Gaboen, Guinee, Golf van Guinee-eilande, Ivoorkus, Jemen, Kameroen, Kenia, Lesotho, Madagaskar, Malawi, Mosambiek, Niger, Nigerië, Rwanda, Saoedi-Arabië, Sentraal-Afrikaanse Republiek, Sokotra, Somalië, Soedan, Tanzanië, Uganda, Zambië en Zimbabwe.

Die boom kan tot 10&nbsp;m hoog word. Die boom se FSA-nommer is 139.

## Sinonieme 
Die plant het 35 sinonieme:

* *Pittosporum abyssinicum var. angolense* Oliv.
* *Pittosporum antunesii* Engl.
* *Pittosporum arbutifolium* DC.
* *Pittosporum capense* DC.
* *Pittosporum commutatum* Putt.
* *Pittosporum dalzielii* Hutch.
* *Pittosporum feddeanum* Pax
* *Pittosporum kapiriense* Cufod.
* *Pittosporum kruegeri* Engl.
* *Pittosporum lynesii* Cufod.
* *Pittosporum malosanum* Baker
* *Pittosporum mannii* Hook.f.
* *Pittosporum mannii subsp. ripicola* (J.Léonard) Cufod.
* *Pittosporum quartinianum* Cufod.
* *Pittosporum rhodesicum* Cufod.
* *Pittosporum ripicola* J.Léonard
* *Pittosporum ripicola subsp. katangense* Leonard
* *Pittosporum sinense* Desf.
* *Pittosporum spathicalyx* De Wild.
* *Pittosporum ustulatum* Cufod.
* *Pittosporum viridiflorum subsp. afrorientale* Cufod.
* *Pittosporum viridiflorum var. afrorientale* (Cufod.) Cufod.
* *Pittosporum viridiflorum subsp. angolense* (Oliv.) Cufod.
* *Pittosporum viridiflorum subsp. arabicum* Cufod.
* *Pittosporum viridiflorum var. commutatum* (Putt.) Moeser ex Engl.
* *Pittosporum viridiflorum subsp. dalzielii* (Hutch.) Cufod.
* *Pittosporum viridiflorum subsp. feddeanum* (Pax) Cufod.
* *Pittosporum viridiflorum subsp. kruegeri* (Engl.) Cufod.
* *Pittosporum viridiflorum var. kruegeri* (Engl.) Engl.
* *Pittosporum viridiflorum var. malosanum* (Baker) Cufod.
* *Pittosporum viridiflorum subsp. malosanum* (Baker) Cufod.
* *Pittosporum viridiflorum subsp. meianthum* Cufod.
* *Pittosporum viridiflorum subsp. quartinianum* (Cufod.) Cufod.
* *Pittosporum viridiflorum subsp. somalense* Cufod.
* ''Pittosporum vosseleri Engl.

## Galery 

Starr 070404-6515 Pittosporum viridiflorum.jpg|'n Kasuur in die veld.
Starr 070404-6712 Pittosporum viridiflorum.jpg|Blare
Starr 020911-0010 Pittosporum viridiflorum.jpg|Vrugte
Starr 070621-7424 Pittosporum viridiflorum.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Lekkerruikpeul

Die **lekkerruikpeul** (*Vachellia  nilotica*) is 'n klein tot middelgroot boom wat wydverspreid in Suid-Afrika in KwaZulu-Natal, Mpumalanga en Limpopo voorkom. Die dorings is dun, lank en reguit - ongeveer 4 tot 5&nbsp;cm. Die blomme word in klein hofies gedra. Die peule is kenmerkend, dit word saamgetrek tussen die sade.

In Afrika is die boom inheems in Algerië, Angola, Benin, Botswana, Burkina Faso, Djiboeti, Egipte, Eritrea, Eswatini, Ethiopië, Gambië, Ghana, Guinee, Guinee-Bissau, Kaap Verde, Kameroen, Kenia, Libië, Malawi, Mali, Mauritanië, Mosambiek, Namibië, Niger, Nigerië, Senegal, Sentraal-Afrikaanse Republiek, Soedan, Somalië, Tanzanië, Togo, Tsjad, Uganda, Zambië en Zimbabwe.

In Asië en die Arabiese Skiereiland is die boom inheems in Bangladesj, die Golf State, Indië, Iran, Jemen, Mianmar, Nepal, Oman, Pakistan, Saoedi-Arabië en Sri Lanka. 

## Galery 

Lêer:Agdz Acacia nilotica.jpg|Lekkerruikpeule in die veld.
Lêer:Babool (Acacia nilotica) leaves & spines at Hodal W IMG 1251.jpg|Blare en dorings.
Lêer:Babool (Acacia nilotica) flowers at Hodal W IMG 1248.jpg|Blomme
Lêer:Plum-headed Parakeet (Psittacula cyanocephala) feeding on Acacia nilotica W IMG 4501.jpg|Peule
Lêer:Acacia nilotica bark.jpg|Stam met bas.

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 
* Plants of the World Online
* REDLIST Sanbi
Deal-vuurtoring

Die **Deal-vuurtoring** is op 1 November 1973 in gebruik geneem en het die Donkin Hill-vuurtoring vervang. Hierdie 22 meter (72 voet) hoë tralietoring het 'n fokale vlak van 27 meter (89 voet), en lewer 'n wit flits elke 10 sekondes. Die lantern is rooi geverf. Die toring is geleë in Port Elizabeth, langs die N2/M4-wisselaar noord van die middestad. Dit is vernoem na die Britse Setlaars van Deal in Kent. 

## Sien ook 
* Vuurtorings van Suid-Afrika

## Verwysings
Rooiboekenhout

Die **Rooiboekenhout** (*Protorhus longifolia*) is 'n boom wat voorkom vanaf die Oos-Kaap tot noord van KwaZulu-Natal. Hulle groei op die rande van woude en langs riviere. Die boom het enkelvoudige blare met opvallende are aan die onderkant. Die bas skei 'n klewerige gom af wat by die maak van assegaaie gebruik is om die steel in die lem te heg. Die boom se FSA-nommer is 364.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Bosveldboekenhout

Die **Bosveldboekenhout** (*Faurea saligna*) is 'n boom wat inheems is in Gauteng, KwaZulu-Natal, Limpopo, Mpumalanga en Noordwes. Buite Suid-Afrika is dit inheems in Angola, Botswana, Burundi, Demokratiese Republiek die Kongo, Eswatini, Kenia, Lesotho, Malawi, Mosambiek, Rwanda, Soedan, Tanzanië, Zambië en Zimbabwe.

In Limpopo groei dit teen rotsagtige hellings en langs rivieroewers in die ander twee provinsies. Die boom is klein tot middelgroot en lyk baie soos 'n bloekomboom. Die jong blare en blaarstele is pienk. Die blomme is groenerig tot romerig wit en ruik na heuning. Die blomme en vrugte word in dun katjies van omtrent 12&nbsp;cm gedra. Die hout het 'n liggelerige rooi kleur met 'n pragtige kantagtige patroon. Die boom se FSA-nommer is 75.

## Galery 

Lêer:Faurea saligna07.jpg|Bas
Lêer:Faurea saligna12a.jpg|Kleure in herfs.
Lêer:Faurea saligna02.jpg|Syagtige katjies met neute.
Faurea saligna 1DS-II 2-5711.jpg
Faurea saligna 1DS-II 2-5707.jpg
Faurea saligna02.jpg

## Sien ook 
* Alfabetiese lys van Suid-Afrikaanse bome
* Genus FAUREA Harvey - Die Boekenhoutbome 

## Verwysings 
## Bronnelys 
* Algemene gids tot BOME. Keith, Paul & Meg Coates Palgrave. 2000. 
* REDLIST Sanbi
* Plants of the World Online
Wildepopulier

Die **wildepopulier** - ook bekend as die **riviermakaranga** - (*Macaranga capensis*) is 'n boom wat voorkom langs die kus vanaf die Groot-Keirivier tot noord in KwaZulu-Natal. Dit kom in Oos-Afrika tot in Etiopië voor. Die blare is groot en skildvormig. Die blaarsteel (petiolus) is lank en dun en is eeder aan die onderkant van die blaar as die rand vasgeheg. Daar is drie tot vier prominente hoofare wat van dié punt uitstraal. Die are is digharig aan die onderkant van die blaar. Die vrug lyk soos 'n klein, klewerige kapsule en is omtrent 4&nbsp;mm in deursnee. Die vrug bars hoorbaar oop om 'n enkele saad, bedek met 'n vlesige rooi tot perserige aril, te onthul.

## Sien ook 
* Alfabetiese lys van Suid-Afrikaanse bome

## Bronne 
* Algemene gids tot BOME. Keith, Paul & Meg Coates Palgrave. 2000. 

## Verwysings
Felixstowe

**Felixstowe** is 'n kusdorp in die graafskap Suffolk in die ooste van Engeland. Die dorp se hawe is een van die belangrikste en grootste in die land.
Rooiwortelboom

Die **rooiwortelboom** (*Rhizophora mucronata*) is 'n boom wat voorkom aan die seewaartse kant van wortelboommoerasse. In Engels staan die boom bekend as die *Red mangrove*. Die boom produseer kenmerkende steltworels wat tot 2&nbsp;m lank is. Die lengte van die wortels is gelyk aan die verskil tussen die getye. Met hoogwater lyk dit asof die bome op die water dryf en tydens laagwater kan die wortels gesien word. Die vrug lyk soos 'n leeragtige groen bessie en ontkiem aan die boom en produseer dan 'n saailing wat soms tot 45 x 2&nbsp;cm groot is. Die vrug en die saailing stuur baie vinnig wortels uit sodra dit in die modder val.

Die spesie word op die SANBI-rooilys as *veilig* (LC) genoem. Dit kom in Suid-Afrika voor op die kus van KwaZulu-Natal en die Oos-Kaap, maar dit is nie endemies aan Suid-Afrika nie. Hulle word in die wortelboommoerasse van Suid-Afrika en Mosambiek aangetref.

## Galery 

Rhizophora mucronata2.jpg
Rhizophora mucronata MHNT.BOT.2025.31.17.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Plants of the WOrld Online
* Algemene gids tot BOME. Keith, Paul & Meg Coates Palgrave. 2000.
Kamermaat

duimnael|regs|300px|Kamermaats besig met 'n speletjie.

'n **Kamermaat** (ook *kamergenoot*, *kam(mie)* of *woonstelmaat*), is 'n persoon wat 'n blyplek soos 'n woonstel of kamer met een of meer persone deel.

## Wie bly saam met kamermaats? 
Kamermaats is gewoonlik ongetroude jongmense, wat werknemers en studente insluit. Dit is egter nie vreemd vir middeljarige of bejaarde volwassenes of pensioentrekkers wat enkellopend, geskei of hul eggenoot aan die dood afgestaan het om kamermaats (gewoonlik van dieselfde geslag en ouderdom) te hê nie. Getroude paartjies sal gewoonlik nie langer by kamermaats deurbring nie, veral nie as hulle eers kinders het nie.

Kamermaats kom algemeen in die Westerse kultuur voor, veral in Noord-Amerika. In die Verenigde State sal die meeste jong volwassenes ten minste 'n klein gedeelte van hul lewe saam met ander kamermaats deurbring nadat hulle die ouerhuis verlaat het. Vandaar die vele romans, rolprente, opvoerings en televisieprogramme wat kamermaats by die intrige betrek. Aan die ander kant is hierdie verskynsel weer minder gewoon vir ander volke, soos in Japan, omrede enkelkamerwoonstelle volop is. Hoewel in Europa behuising duur en skaars is, is die volke gewoonlik bitter gesteld op hul privaatheid en is minder daartoe geneig om 'n kamer te deel.

By Suid-Afrikaanse universiteite se koshuise deel kamermaats van dieselfde geslag 'n kamer.

## Voordele 
Die algemeenste rede om 'n behuising te deel is om die verblyfonkostes te deel. In baie gevalle werk dit goedkoper per persoon uit om 'n twee- of drieslaapkamerwoonstel te deel as wat 'n eenslaapkamerwoonstel vir een persoon alleen uit die sak jaag. Met ander woorde, 'n drieslaapkamerwoonstel kos wel meer as 'n eenslaapkamer, maar dit kos nie drie keer soveel nie. Deur geld saam te gooi kan 'n groep mense minder vir hul huisvesting betaal. Ander redes is om beter fasiliteite en diens te bekom as by eenslaapkamerwoonstelle, om huiswerk te verdeel en om in geselskap te verkeer. Op hierdie manier kan dit op die lange duur ook help om die behuisingstekort binne 'n land te verlig.

## Nadele 
Die grootste probleem is om 'n geskikte kamermaat te vind wat by die ander inwoners se geaardhede sal inpas of aanvul. Anders as om op jou eie te bly, doen die aanwesigheid van 'n kamermaat inbreuk op privaatheid, wat spanning kan veroorsaak, veral as die vertrekke klein of beknop is.

Nog 'n probleem wat kop uitsteek is die regverdige verdeling van lewensonkostes. Dit moet uitgeklaar word wie vir watter uitgawe verantwoordelik is, en dit moet tussen die twee of meer kamermaats verdeel word. Ook moet die kamermaat betroubaar en eerlik wees en hul geld betyds betaal. Om tussen 'n klomp mense te bly kan ook die slaappatrone versteur.
Fernanda Montenegro

links|duimnael|180px|Fernanda Montenegro, 1967.
**Fernanda Montenegro** (16 Oktober 1929- ), gebore **Arlette Pinheiro Esteves Torres** in Rio de Janeiro, is 'n Brasiliaanse aktrise. Sy is in 1999 vir 'n *Academy Award* genomineer vir haar hoofrol in *Central do Brasil* en het al verskeie ander toekennings ontvang.

## Eksterne skakels 
*
Dilma Rousseff

**Dilma Vana Rousseff** (Portugees: [ˈdʒiwmɐ ˈvãnɐ ʁuˈsɛf(i)]; * 14 Desember 1947) is 'n Brasiliaanse politikus wat vanaf 1 Januarie 2011 tot 31 Augustus 2016 as die 36ste president van Brasilië gedien het. Sy is die eerste vrou wat hierdie amp beklee het en is 'n lid van die Brasiliaanse Arbeidersparty.

Op 3 Desember 2015 het die Kamer van Afgevaardigdes vir Rousseff se verwydering uit die amp gestem, nadat oortredings in die bestuur van openbare finansies waargeneem is. Op 12 Mei 2016 het die Senaat van Brasilië Rousseff se magte en pligte as president vir tot ses maande tydelik opgeskort of totdat die Senaat 'n uitspraak lewer; sy van die amp onthef word indien sy skuldig bevind word, of vrygespreek word van die misdade. 

Adjunkpresident Michel Temer het haar bevoegdhede en pligte as waarnemende president van Brasilië gedurende die opskorting oorgeneem. Op 31 Augustus 2016 het die Senaat met 61–20 stemme vir Rousseff se verwydering uit die amp gestem, nadat hulle Rousseff skuldig bevind het aan die oortreding van die land se begrotingswetgewing. Sy is opgevolg deur Michel Temer wat tot die verkiesing van 2018 as president van Brasilië gedien het.

## Verwysings 
## Eksterne skakels 
*  Amptelike webwerf
Wynand Claassen

**Wynand Claassen** (16 Januarie 1951 in Schweizer-Reneke) is 'n oud-Springbokrugbyspeler en Suid-Afrika se sewe-en-dertigste Springbokkaptein. Hy het eers vir Noord-Transvaal en later vir Natal gespeel. Hy is 'n argitek. 

Sy vader was George Claassen snr., 'n skoolhoof en destyds wenner van die Comrades-maraton in 1961. Wynand het self ook die Comrades-maraton 10 keer voltooi.

## Bron 
* Die Kapteins, Edward Griffiths, 2001, 

## Eksterne skakels 
* 
*
Riah Phiyega

**Mangwashi (Riah) Phiyega** was die Suid-Afrikaanse polisiekommissaris en die eerste vrou wat in die pos aangestel is. Sy het Bheki Cele opgevolg nadat hy op 12 Junie 2012 deur pres. Jacob Zuma afgedank is. Sy was kommissaris tot in 2015, toe sy deur die president geskors is weens haar swak hantering van die Marikana-mynopstand, waartydens 17 protesterende mynwerkers in 2012 deur die Polisie doodgeskiet is.

Phiyega het verskeie grade en tersiêre kwalifikasies, onder andere van die Nasionale Universiteit van Singapoer, die Wharton-sakeskool, die Universiteit van Wallis, die Universiteit van Johannesburg en die Universiteit van die Noorde.

Sy het haar loopbaan as 'n maatskaplike werker begin, was lid van die bodkomitee vir die Sokkerwêreldbeker 2010, die hoofbestuurder van hawens en korporatiewe dienste by die nasionale hawe-owerheid en voorsitter van die presidensiële hersieningskomitee oor staatsbeheerde ondernemings. Sy was ook voorheen 'n bestuurder by ABSA en die uitvoerende groephoof van korporatiewe dienste by Transnet.

Sy is tans 'n trustee van die Nelson Mandela-kinderfonds en 'n direkteur van die maatskappy *Tsa Rona Investments*, 'n Suid-Afrikaanse beleggingsfirma wat deur vroue besit word.

## Verwysings
Universiteit van Limpopo

Die **Universiteit van Limpopo** is 'n universiteit in die Limpopoprovinsie, Suid-Afrika. Dit is op 1 Januarie 2005 gestig met die samesmelting van die **Universiteit van die Noorde** en die **Mediese Universiteit van Suider-Afrika** (MEDUNSA). Die vorige instellings dien tans onderskeidelik as die Turfloop- en MEDUNSA-kampusse van die universiteit.

## Bekende alumni 
* Cyril Ramaphosa
* Frank Chikane
* Riah Phiyega, voormalige polisiekommissaris.
* Busisiwe Mkhwebane, voormalige Openbare Beskermer.

## Eksterne skakels 
* Universiteit van Limpopo se webtuiste
Murray Rothbard

**Murray Newton Rothbard** (Geb. 2 Maart 1926 - † 7 Januarie 1995) was 'n Amerikaanse ekonoom, geskiedkundige en filosoof van Joodse afkoms. Hy was 'n prominente voorstander van die Oostenrykse Leerskool van ekonomie en het baie gedoen om libertynisme te definieer deur die grondslag te lê vir die teorie van vrye-mark anargisme, wat hy "anarko-kapitalisme" gedoop het.  Rothbard het meer as twintig boeke geskryf en word as 'n sentrale figuur beskou in die Amerikaanse libertynse beweging.

## Verwysings
Folkestone

**Folkestone** is 'n hawedorp in die graafskap Kent in die suidooste van Engeland. Die nedersetting het sowat 45 duisend inwoners. Die Kanaaltonnel se noordelike uitgang is hier.
Willem Barnard

**Willem Hendrik Minnaar Barnard** (7 Augustus 1923, Gordonia - 14 Junie 2012, Upington) was 'n Springbokrugbyspeler wat in twee toetse vir Suid-Afrika en ook vir Noord-Transvaal en Griekwaland-Wes gespeel het.

## Eksterne skakels 
* 

## Bron 
* Beeld *Oud-Springbok (88) sterf* 14 Junie 2012
Mungo Park

200px
**Mungo Park**

**Skotse ontdekkingsreisiger**

----

**Beduidende werke**
140px
*Travels in the Interior Districts of Africa* (1816)

**Mungo Park** (* 11 September 1771 in Foulshiels naby Selkirk, Skotland; † Januarie of Februarie 1806 naby Bussa, Nigerië) was 'n Britse ontdekkingsreisiger in Afrika.

Sy twee reise, wat hy tussen 1795 en 1797 en tussen 1805 en 1806 onderneem het, het hom na die Gambië, en as eerste Europeër na die Nigerrivier geneem. Die mikpunt van die verkenningstogte was om die Nigerrivier tot by sy oorsprong te verken. Sy eerste reis in opdrag van die *African Association* het in die Gambië begin en tot by Silla in die huidige Mali gevorder. Hy is tydens hierdie reis gevange geneem, maar kon daarin slaag om te ontsnap. Aangesien hy sy reistoerusting kwytgeraak het, kon hy net met die bystand van 'n Afrikaan oorleef. Met sy terugkeer het hy die *Travels in the Interior Districts of Africa* (1799) met groot lof gepubliseer. Dit was destyds 'n blitsverkoper en word vandag steeds by die klassieke reisliteratuur gereken. In 1804 het hy 'n groter ekspedisie namens die Britse regering gelei en het Bussa in die huidige Nigerië bereik waar hy in 'n konflik met plaaslike inwoners vermoor is.

## Verwysings
## Eksterne skakels
Katlehong

**Katlehong** is 'n township ongeveer 35 kilometer suidoos van Johannesburg. Dit lê tussen die townships Thokoza en Vosloorus in Gauteng, Suid-Afrika langs die N3 snelweg wat van Johannesburg na Durban loop.

Katlehong bestaan al sedert 1945. Volgens die 2011-sensus het dit ongeveer 407&nbsp;300 inwoners. Dit is die digbevolkste gebied in Gauteng. Na Soweto is dit die grootste township in Suid-Afrika volgens oppervlak, en die derde grootste volgens die aantal inwoners.

Die omgewing is 'n industriële gebied, maar meeste van die inwoners is werkloos. Die kinders hier gaan graag skool, waar vele van hulle 'n maaltyd van die owerheid kry, meestal brood met konfyt of grondboontjiebotter. Baie van die kinders is Vigs-wesies.

## Sien ook 
* Lys van dorpe in Suid-Afrika
Shubra El-Kheima

**Shubra El-Kheima** (Arabies: شبرا الخيمة) is 'n stad in die noordweste van Egipte, wat aan die Nylrivier geleë is. Die stad het 'n bevolking van 1&nbsp;016&nbsp;722 in 2006 gehad en is die vierde grootste stad van die land ná die hoofstad Kaïro, Alexandrië en Gizeh. Shubra El-Kheima lê in die governorate van Qalyubia en behoort tot die metropolitaanse gebied van die hoofstad Kaïro.
MEDUNSA

**MEDUNSA** (Die Mediese Universiteit van Suid-Afrika) is aanvanklik gestig suiwer vir die beroepsopleiding van die mediese professies, maar is later geïnkorporeer as 'n kampus van die Universiteit van Limpopo. Tans staan dit amptelik bekend as die *Sefako Makgatho Health Sciences University*.

## Ligging
Die universiteit se kampus is geleë in Ga-Rankuwa langs die Dr George Mukhari Akademiese Hospitaal, ongeveer 30 km noordwes van Pretoria se sakekern.

Koördinate: 

## Geskiedenis
Dawid Kruiper

duimnael|upright|Dawid Kruiper in September 2011.

**Dawid Kruiper** (1 September 1935 – 13 Junie 2012) was 'n tradisionele leier van die Khomani San in die Kalahari.

Kruiper is bekend vir sy rol in *The Gods Must Be Crazy II*, en het in 1994 met die Verenigde Nasies ontmoet oor die regte van inheemse mense, en het bygedra tot die suksesvolle hervorming en restourasie van 40&nbsp;000 hektaar grond aan die San in Suid-Afrika in 1999.

Hy het ook in 2004 van die Kalahari tot in Kaapstad geryloop om met president Thabo Mbeki te praat, en was betrokke by die ontwikkeling en restourasie van die inheemse San-tale.

Kruiper is in die Kalahari Nasionale Park (vandag die Kgalagadi-vredespark) gebore. Hy was uitgesproke oor die beweerde diefstal van tradisionele kennis deur westerse farmaseutiese firmas.

Kruiper het op 13 Junie 2012 in 'n hospitaal in Upington gesterf. Die Dawid Kruiper Plaaslike Munisipaliteit in die Noord-Kaap is na hom vernoem in 2016.

## Verwysings 
## Eksterne skakel s 
*
Mof Myburgh

**Johannes Lodewikus Myburgh** (24 Augustus 1936, Senekal – 15 Junie 2012, Pretoria) – bekend as Mof – was 'n Springbokrugbyspeler wat agtien toetse vir Suid-Afrika gespeel het.  Hy het provinsiale rugby vir Noord-Transvaal gespeel.

Myburg is op 24 Augustus 1936 in Senekal in die Oos-Vrystaat gebore. Hy het as 'n speurder in die polisie gewerk en het vir 'n lank tyd as stut vir die Polisieklub gespeel.

Hy speel sy eerste toets in 1962 teen die Britse en Ierse Leeus in Johannesburg. Sy laaste toets was teen die All Blacks in 1970, ook in Johannesburg. Van die agtien wedstryde het sy span 12 gewen, 2 verloor en 4 was gelykop.

Myburg is ook 'n Blou Bul-legende, en het 109 wedstryde vir Noord-Transvaal gespeel.

Mof was 'n tydgenoot en spanmaat van Frik du Preez. Hy sal onthou word vir sy woorde nadat Noord-Transvaal die Westelike Provinsie in 1969 geklop het: "Ai, die Frik darem. Vandag het hy *gedrop*, *geplace* en *gescore*."

Hy is op 15 Junie 2012 op 75-jaruge ouderdom in die Eugene Marais-hospitaal in Pretoria oorlede. Hy het probleme met sy hart gehad en is 'n paar dae voor sy dood ook met lewerkanker gediagnoseer. Hy laat sy vrou, Aneline, twee dogters en drie kleinkinders agter.

## Verwysings 
## Bron 
* ''Legendariese Springbok-stut 'Mof' Myburgh sterf'', Beeld. 15 Junie 2012

## Eksterne skakels 
*
Herman van Veen

duimnael|links|Herman van Veen in 1998
**Hermannus Jantinus (Herman) van Veen** (Utrecht, 14 Maart 1945) is 'n Nederlandse kabaretsanger, skrywer, regisseur, musikus, akteur en aanbieder. Hy is 'n violis en sanger van beroep. Daarnaas is hy ook 'n aktivis vir die Regte van Kinders.

Van Veen is veral bekend as die skepper van die Nederlands-Japannese tekenprent *Alfred J. Kwak*, waarvoor hy die meeste van die musiek self geskryf en opgevoer het.

## Eksterne skakels 
* Amptelike webtuiste van Herman van Veen
*
John Pyott

**John Pyott** (* 3 Mei 1862, Dundee, Skotland — †24 Julie 1947, Port Elizabeth, Kaapprovinsie) was ’n Skots gebore Suid-Afrikaanse bakker en nyweraar.

## Vroeë lewe in Skotland 
Pyott was die seun van George en Margaret Pyott.  Hy het slegs elementêre onderwysopleiding in sy tuisdorp ontvang en op tienjarige leeftyd vir die meulenaars- en bakkersfirma Lindsay en Law in Dundee begin werk.  Voor sy vertrek na Suid-Afrika in 1882 het hy op twintigjarige leeftyd gevorder tot bestuurder van een van sy firma se takke.

## Suid-Afrika 
Pyott het hom in Port Elizabeth gevestig, met ’n klein meulenaarsaak begin en drie jaar later die eerste byvoeging tot sy bedryf gemak, naamlik soetgebak.  Dit is in 1887 gevolg deur die maak van droë koekies (*biscuits*) en gedurende die volgende jaar deur die kook van konfyt.  In 1900 het hy die onderneming as ’n saak met beperkte aanspreeklikheid gefloteer, terwyl hy die besturende direkteur was.

Gedurende die eerste dekade van die twintigste eeu het Pyott sy soetgebak- en bakonderneming uitgebrei na Woodstock, Kaapstad en in 1906 na Johannesburg, van waar hy die Witwatersrandse en Transvaalse gebied voorsien het.  Hy het ook ’n depot en fabriek in Durban geopen en ten spyte van mededinging met bestaande vervaardigende firmas, was sy onderneming ’n groot sukses en het hy gedurende die eerste twintig jaar van sy firma se bestaan sewentig toekennings op Suid-Afrikaanse landbouskoue en ander tentoonstellings verower.

## Politiek 
Pyott is in 1903 verkies as lid van die Kaapkolonie se Wetgewende Raad en het die Oostelike Sirkel tot Uniewording (1910) verteenwoordig.  In Mei 1904 was hy lid van die gekose komitee van die raad wat aangestel is ondersoek in te stel na en te rapporteer oor die toestand van die nywerhede in die Kaapkolonie.  Die Kolonie se daaropvolgende doeanetariefstelsel was hoofsaaklik op sy vertoë gebaseer.  Pyott was ten gunste van ’n Suider-Afrikaanse Doeane-unie wat tot die bestendiging van markte vir Kaapse produkte kon lei en het voorgestel dat die regering die plaaslike botteropbrengs moes stimuleer, aangesien dit sowel die boere as die nywerhede sou bevoordeel.

## Privaatlewe 
Pyott het ’n aantal jare in die stadsraad van Port Elizabeth gedien, was ’n invloedryke lid van die Sakekamer, ’n stigterslid van die Kamer van Nywerhede in Port Elizabeth en voor sy aftrede in 1946 ’n direkteur van die Suid-Afrikaanse Reserwebank.  Hy was ook lid van die Staatsdiensklub in Kaapstad en die Klub in Port Elizabeth.  Pyott het rolbal gespeel vir ontspanning en ’n trofee vir dié sport se Suid-Afrikaanse kampioenskappe geskenk.

Die Pyott-onderneming wat hy gestig het in 1885, is steeds een van die belangrike gebakondernemings in die land.  Hy is in 1884 met Annie Mahaffey getroud en het vier seuns en vier dogters gehad.

## Bronne 
* 

## Verwysings
Staatshoof

[200px|duimnael|[George Washington, eerste president van die VSA.]]

'n **Staatshoof** is 'n persoon wat die hoogste gesag van 'n land beliggaam of verteenwoordig. Die funksies van die staatshoof verskil van land tot land. So kan 'n staatshoof absolute magte hê, of slegs seremoniële take verrig.

In monargieë word die staatshoof oor die algemeen deur oorerflike troonopvolging bepaal. Hierdie staatshoofde kan verskillende titels dra, soos koning, keiser of prins. Sommige monargieë soos Maleisië het 'n verkose monarg wat elke 5 jaar uit die sultans van die deelstate verkies word.

In republieke word die staatshoof oor die algemeen verkies, óf direk deur die kiesers, óf deur volksverteenwoordiging. Die titel van so 'n staatshoof is meestal president of staatspresident.

## Sien ook 
* President van Suid-Afrika
* Staatspresident van Suid-Afrika
Ragnar Fjørtoft

**Ragnar Fjørtoft** (1 Augustus 1913 – 28 Mei 1998) was ’n Noorse weerkundige wat saam met ’n navorsingspan by die *Institute for Advanced Study* die eerste numeriese weervoorspelling gelewer het.

Fjørtoft is in Kristiania (tans Oslo) gebore. Hy was die seun van ’n skoolhoof van ’n blindeskool, Lauritz Hansen Fjørtoft, en Anne Birgitte Marie Schultze. Toe hy vier jaar oud was, het sy gesin na Trondheim verhuis. Nadat hy sy *examen artium* in 1933 voltooi het, het hy na Oslo teruggekeer. Hier het hy meteorologie gestudeer; sy professor was Halvor Solberg, ’n oud-student van Vilhelm Bjerknes.

Fjørtoft het op 29 Maart 1939 met Ragnhild Nordskog getrou. In dieselfde jaar het hy na Bergen verhuis waar hy deur *Vervarslinga på Vestlandet* ("Weervoorspelling in Vestlandet") aangestel is. Hy was sowel in Oslo asook in Bergen polities aktief; as ’n oortuigde sosialis was hy lid van die sosialistiese studente-organisasie *Sosialistisk studenterlag* ("Sosialistiese studenteliga").

In 1946 het Fjørtoft ’n verhandeling oor die stabiliteit van sirkelvormige werwels gepubliseer. Hierdie publikasie het Fjørtoft ’n internasionale erkenning besorg. In dieselfde jaar is hy as weerkundige by die Noorse meteorologiese instituut aangestel. In hierdie posisie het hy kennis gemaak met Einar Høiland en Arnt Eliassen.

In 1949 is Fjørtoft na die Institute for Advanced Study in Princeton, VSA uitgenooi. Hier het hy by ’n groep aangesluit wat uit Jule Charney, Philip Thomson, Larry Gates, en John von Neumann bestaan het. Saam het hulle die eerste suksesvolle rekenaargesteunde weervoorspelling gedoen. Hulle het hul navorsingsresultate oor numeriese weervoorspelling in ’n artikel in die tydskrif *Tellus* gepubliseer.

Fjørtoft het daarna na Oslo teruggekeer waar hy ’n filosofiese doktorsgraad oor die stabiliteit van atmosferiese golwe behaal het. Van 1950 tot 1955 was hy hoogleraar in teoretiese meteorologie by die Universiteit van Kopenhagen. Daarna is hy as direkteur van die Noorse meteorologiese instituut aangestel. Hy het hierdie posisie tot 1978 beklee. In 1967 is hy met die Koninklike Noorse Orde van Sint-Olaf vereer.

## Bronnelys 
* Charney, Jule, Ragnar Fjørtoft, John von Neumann. "Numerical Integration of the Barotropic Vorticity Equation." *Tellus* 2, no. 4 (1950).
* Grammeltvedt, Arne. "Ragnar Fjørtoft" (doodsberig). *Aftenposten*, 8 Junie 1998, p. 11.
* Harper, Kristine. *Weather by the Numbers: The Genesis of Modern Meteorology*. Cambridge, Massachusetts: MIT Press, 2008. .
* Nebeker, Frederik. *Calculating the Weather: Meteorology in the 20th Century*. San Diego, California: Academic Press, 1995. .
* Palm, Enok. "Ragnar Fjørtoft," in *Norsk biografisk leksikon*, geredigeer deur Knut Helle. Oslo: Kunnskapsforlaget, 2001.
Jason Bateman

**Jason Kent Bateman** (gebore op 14 Januarie 1969 te Rye, New York) is 'n Amerikaanse akteur.

Hy is mees bekend vir sy rolle as Michael Bluth in die Fox / Netflix komedie *Arrested Development* (2003–2019) en as Marty Byrde in die Netflix misdaad-drama reeks *Ozark* (2017–2022), asook vir sy werk in talle komediefilms.

## Filmografie 
### Rolprente 
* 1986: ''How Can I Tell If I'm Really In Love?*
* 1987: *Teen Wolf Too*
* 1988: *Moving Target*
* 1991: *Necessary Roughness*
* 1992: *Breaking the Rules*
* 1999: *Love Stinks*
* 2001: *Sol Goode*
* 2002: *The Sweetest Thing*
* 2004: *Starsky and Hutch*
* 2004: *Dodgeball: A True Underdog Story*
* 2006: *The Break-Up*
* 2006: *Arthur and the Invisibles*
* 2007: *The Ex*
* 2007: *Smokin' Aces*
* 2007: *The Kingdom*
* 2007: *Juno*
* 2007: *Mr. Magorium's Wonder Emporium*
* 2008: *The Promotion*
* 2008: *Forgetting Sarah Marshall*
* 2008: *Hancock*
* 2008: *Tropic Thunder*
* 2009: *State of Play*
* 2009: *The Invention of Lying*
* 2009: *Up in the Air*
* 2009: *Extract*
* 2009: *Couples Retreat*
* 2010: *The Switch*
* 2011: *Paul*
* 2011: *Horrible Bosses*
* 2011: *The Change-Up*
* 2012: *Hit and Run*
* 2012: *Mansome*
* 2012: *Disconnect*
* 2013: *Identity Thief*
* 2013: *Bad Words*
* 2014: *Pump*
* 2014: *The Longest Week*
* 2014: *This Is Where I Leave You*
* 2014: *Horrible Bosses 2*
* 2015: *A Lego Brickumentary*
* 2015: *The Gift*
* 2015: *The Family Fang*
* 2016: *Zootopia*
* 2016: *Central Intelligence*
* 2016: *Office Christmas Party*
* 2018: *Game Night''

## Verwysings 
## Eksterne skakels 
* Jason Bateman by Emmys.com
Schabir Shaik

**Schabir Shaik** is 'n Suid-Afrikaanse sakeman van Berea, Durban, wat bekend geword het deur sy noue verbintenis met die destydse Suid-Afrikaanse adjunkpresident, Jacob Zuma. Hy is op 2 Junie 2005 skuldig bevind aan korrupsie en bedrog en vir 15 jaar gevangenisstraf gevonnis. Sy skuldigbevinding het twee weke later gelei tot die afdanking van Zuma uit sy pos as adjunkpresident.

## Parool 
Op 3 Maart 2009 word Shaik op mediese parool vrygelaat, nadat hy slegs twee jaar en vier maande van sy vyftien jaar vonnis uitgedien het.  Die hoof van kardiologie by die *Inkosi Albert Lutuli*-hospitaal in Durban, professor DP Naidoo, het Shaik persoonlik al in Desember 2008 ontslaan omdat hy klaarblyklik gesond genoeg was om na die tronk terug te keer. Ongeag bly Shaik tot sy parool in die hospitaal aan. Verskeie klagtes is aanhandig gemaak dat Shaik die bepalings van sy parool oortree - insluitende sy verblyf by die Thanda Privaat Wildreservaat vir drie nagte in Junie 2009. Die Departement van Korrektiewe Dienste het gesê Shaik se parooloffisier het hom toestemming gegee om in 'n luukse lodge te herstel.

## Verwysings
Sendai

**Sendai** (Japannees: 仙台市) is 'n stad met 1&nbsp;049&nbsp;824 inwoners (2012) in  Sentraal-Japan, op Honsjoe-eiland. Die burgemeester is Emiko Okuyama. Die oppervlakte is 788,09&nbsp;km². Die stad was op 11 Maart 2011 deur die Tōhoku-aardbewing en die daaropvolgende tsoenami geskud en verwoes, wat meer as 15&nbsp;700 sterftes veroorsaak het.
Woud

[duimnael|'n [Naaldwoud]] __NOTOC__
duimnael|Toename (groen) en afname (rooi) in globale woudbedekking
duimnael|'n Kaart van die V.S.A. se biomassa-konsentrasie, 'n maatstaf van die hoeveelheid organiese koolstof wat in die stamme, takke en blare van bome gestoor word.

'n **Woud** is 'n stuk land wat dig met bome begroei is. 'n Bos bome word amptelik as 'n woud beskryf as meer as 64% van die lug met boomtoppe bedek is. Plante en struike groei gewoonlik onder die bome.

Woude is die oorheersende landelike ekostelsel van die aarde en is oor die hele wêreld versprei.

Woude kan geklassifiseer word as:
* Naaldwoude
* Loofwoude
* Tropiese reënwoude
* Mediterreense woude

## Kyk ook
* Boom
* Ontbossing

## Bronnelys 
* Harris, John: Our shrinking land. In: Conserva. Departement van Omgewingsake. Deel 6, nr. 4, Julie/Augustus 1991. ISSN 258-3313
* Raath, Johan: 'n Behoefte aan bome. In: Conserva. Departement van Omgewingsake. Deel 6, nr. 4, Julie/Augustus 1991. ISSN 0258-3313
* Reyneke, P.G.: Bome vir 'n groener Suid-Afrika. In: Conserva. Departement van Omgewingsake. Deel 5, nr. 4, Julie 1990. ISSN 0258-3313
* Searll, Juenesse: Bome vir Afrika. In: Conserva. Departement van Omgewingsake. Deel 6, nr. 4, Julie/Augustus 1991. ISSN 0258-3313

## Verwysings 
## Eksterne skakels
Heyneke Meyer

**Heyneke Meyer** (gebore 6 Oktober 1967 in Nelspruit, Suid-Afrika) is 'n rugbyafrigter. Hy is op 27 Januarie 2012 vir 'n vierjaartermyn as Springbokafrigter aangestel. Hy het Peter de Villiers in die pos opgevolg. Hy het die Springbokke tydens die Rugbywêreldbeker 2015 afgerig.

## Loopbaan 
Nadat hy sportsielkunde aan die Universiteit van Pretoria studeer het, rig Meyer 'n verskeidenheid van kleiner klubs af voordat hy in 2007 as assistentafrigter by die Arende aansluit. 'n Jaar daarna word hy bevorder tot hoofafrigter en lei die span tot die sewende plek in die Curriebeker, en tot die halfeindronde die daaropvolgende jaar. In 2000 sluit hy by die Noordelike Bulle as hoofafrigter aan. In 2002 word hy die hoofafrigter van die Blou Bulle en behaal vier Curriebekertitels tussen 2002 en 2006. In 2007 word sy span die eerste Suid-Afrikaanse span om die Super 14 kompetisie te wen.

Die rugbypubliek het verwag dat Meyer in Februarie 2008 vir Jake White as nasionale afrigter sou opvolg. Peter de Villiers word egter in die pos aangestel, waarna Meyer rugby opsê en 'n seniorpos by 'n maatskappy wat sportaanvullers vervaardig aanvaar.

In Junie 2008 word hy aangestel as hoofafrigter van die Leicester Tigers om Marcelo Loffreda op te volg. In Januarie 2009 neem hy menslikheidsverlof om aan familiesake in Suid-Afrika aandag te gee, waarna hy sy bedanking op 28 Januarie 2009 ingedien het.

## Verwysings
Corné Krige

**Cornelius Petrus Johannes Krige** (21 Maart 1975, Lusaka) is 'n oud-Springbokrugbyspeler en Suid-Afrika se ses-en-veertigste Springbokkaptein. Hy het ook vir die Westelike Provinsie rugby gespeel. Krige was op Paarl Boys High, het in die Cravenweek gespeel en ook die Suid-Afrikaanse skolespan gehaal. Hy was ook deel van Suid-Afrika se span tydens die Rugbywêreldbeker 2003.

## Biografie 
Corne Krige is op 21 Maart 1975 in Lusaka, Zambië, gebore en sy ouers woon steeds in daardie land. Hy het in Suid-Afrika by Hoër Jongenskool Paarl skoolgegaan, sowat 60 km van Kaapstad af. Hy het die meeste van sy rugby vir Suid-Afrikaanse spanne gespeel en woon in die land.

Krige se toetsbuiging het in 1999 gemaak nadat hy van loopbaanbedreigende knie- en handbeserings herstel het. Hy was kaptein van die Springbokke tydens sy toetsbuiging in 'n sege van 101–0 oor Italië in Durban; twee weke later het hy nog 'n ernstige kniebesering teen die All Blacks in Dunedin opgedoen wat sy hoop om die Springbokke aan te voer by die 1999 Rugby Wêreldbeker in Wallis beëindig het. Krige het in 39 toetse vir Suid-Afrika verskyn, in 2002 die voltydse kaptein geword, en die Bokke altesaam 18 keer aangevoer voor sy internasionale uittrede in Januarie 2004.

Krige, wat bekend is vir aggressiewe speelstyl, was die onderwerp van omstredenheid ná die toets in November 2002 teen Engeland op Twickenham waarin Engeland die Bokke die ergste nederlaag in hul geskiedenis (53–3) besorg het. Tydens die wedstryd het 'n al hoe meer gefrustreerde Suid-Afrikaanse span Engelse spelers met fisieke aanvalle weg van die bal begin teiken, en beeldmateriaal het Krige as die voorloper gewys. Hy het later in sy outobiografie erken dat hy beheer verloor het omdat Suid-Afrika in die wedstryd gegaan het na twee nederlae en dat hulle doelbewus Engelse spelers probeer benadeel het. Sy Superrugby-loopbaan het  etlike weke te vroeg geëindig toe hy 'n skorsing van agt weke opgelê is omdat hy 'n teenstander kopstamp in 2004. 

Hy het sy loopbaan in die Engelse Premierliga saam met Northampton Saints voltooi en vir die 2004–05-seisoen geteken. Hy het aan die einde van daardie seisoen afgetree en na Kaapstad teruggekeer om sakebelange na te streef. 

Hy het nog een hoëprofiel-verskyning op die rugbyveld gemaak, as kaptein van 'n Westelike Provinsie XV teen 'n Wêreld XV in sy laaste wedstryd op Nuweland op 9 Junie 2006. Die wedstryd was 'n huldeblyk aan hom. Die Wêreld XV het 49–31 gewen in 'n vermaaklike wedstryd wat altesaam 12 drieë opgelewer het. 

Krige en voormalige Springbok-spanmaats Bobby Skinstad en Robbie Fleck was sakevennote en het *Billie the BUMS Restaurant en kroeg* in Nuweland besit. Die restaurant is intussen gesluit.

Corné Krige en George Gregan, 'n Wallabiese kaptein, het 'n ongewone onderskeiding gedeel: hulle is in dieselfde hospitaal gebore. 

## Verwysings 
## Eksterne skakels 
*
Castle Point-vuurtoring

duimnael|regs|300px|Castle Pointvuurtoring

Die **Castle Point-vuurtoring**, die eerste vuurtoring in Oos-Londen, was in gebruik vanaf Augustus 1860 tot Junie 1895. Dit was van hout en was geleë aan die westeroewer van die Buffelsriviermond. Die vuurtoring is in 1895 deur die Hood Point-vuurtoring vervang en is in 1929 afgebreek. 

## Sien ook 
* Vuurtorings van Suid-Afrika

## Verwysings
Saitama

**Saitama** (Japannees: さいたま市, [saꜜitama]) is 'n stad met 1&nbsp;324&nbsp;854 inwoners (2021) in Sentraal-Japan, op Honsjoe-eiland. Die burgemeester is Hayato Shimizu. Die oppervlakte is 217,43&nbsp;km². Dit was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Eksterne skakels 
*  
*  Amptelike webwerf
Hendrik Klopper

Generaal **Hendrik Balzazar Klopper** (ook "Balthazar"), DSO (25 September 1903 - 31 Desember 1977) was 'n Suid-Afrikaanse militêre bevelvoerder. Hy was 'n generaal en bevelvoerder van die Suid-Afrikaanse Weermag van 1956 tot 1958. Hy was verantwoordelik gehou vir die val van Tobroek met die Slag van Gazala in Noord-Afrika tydens die Tweede Wêreldoorlog.

## Militêre loopbaan 
Klopper het in 1924 by die Suid-Afrikaanse Weermag aangesluit. Gedurende die Tweede Wêreldoorlog het hy die 3de Infanterie-Brigade in die Noord-Afrikaanse Veldtog, aangevoer waarvoor hy met die Distinguished Service Order (DSO) beloon is.  Hy het toe kortliks die 2de Infanterie Divisie aangevoer. 

As fortbevelvoeder is Klopper gedwing om Tobroek en sy garnisoen op 21 Junie 1942 aan Spilmagte oor te gee. Hierdie was Suid-Afrika se grootste militêre nederlaag toe hy 33 000 Geallieerde soldate (insluitende meer as 10 700 Suid-Afrikaners) aan Duitse en Italiaanse magte na ‘n twee dae geveg om die gefortifiseerde deel van Tobroek-hawe oorgegee het. Generaal Erwin Rommel het bonop 2 000 voertuie, 2 000 ton brandstof en 5 000 ton rantsoene gebuit. Adolf Hitler het aan Rommel die maarskalkstaf as beloning vir hierdie oorwinning gegee. "Ek gaan aan na die Suez-kanaal" was Rommel se belofte. Klopper het in 1943 as krygsgevangene ontsnap en is later amptelik vrygespreek van verantwoordelikheid vir die oorgawe van Tobroek.

Klopper was bevelvoeder van die Suid-Afrikaanse Weermagskollege van 1944 tot 1945, voordat hy in 1945 in bevel van die Noordelike Bevelstruktuur aangestel is. 

Klopper was vanaf 1951 tot 1953 die Leërstafhoof, Inspekteur-generaal van 1953 tot 1956, en bevelvoerder van die Unie se weermag van 1956 tot 1958. Hy het in 1958 afgetree.

Alhoewel dit nooit amptelik bevestig is nie, was Klopper in 'n historiese konfrontasie met generaal Erwin Rommel na sy oorgawe na die Slag van Tobroek. In die konfrontasie net na die oorgawe het Klopper volgens die wense van sy ondergeskikte Suid-Afrikaanse offisiere geëis dat Rommel die blanke van swart krygsgevangenese moet skei en dat hulle in verskillende afdelings van die gevangeniskamp aangehou moet word. Rommel se antwoord was kort: "Vir my is alle soldate gelyk. Die swartes dra jou uniform, hulle het aan jou kant geveg en jy sal in dieselfde kamp aangehou word."

## Verwysings
Durnford Point-vuurtoring

Die **Durnford Point-vuurtoring** is 'n 12&nbsp;m (39 voet) hoë, ronde betontoring met 'n galery en 'n aangrensende betongebou vir toerusting. Dit staan 25&nbsp;km suidwes van Richardsbaai. Die toring is wit geverf en het 'n fokale vlak van 56&nbsp;m (184 voet).

Die huidige betontoring het die oorspronklike tralietoring vervang wat in 1916 deur H.C. Cooper opgerig is. Die oorspronklike tralietoring staan steeds, maar is baie verroes.

## Sien ook 
* Port Durnford
* Vuurtorings van Suid-Afrika

## Verwysings
Leicester Tigers

duimnael|links|Martin Johnson en Graham Rowntree in die klub se truie.

**Leicester Tigers** (amptelik **Leicester Football Club**) is 'n Engelse rugbyklub wat in die *Aviva Premiership* speel.

Die Suid-Afrikaanse afrigter, Heyneke Meyer het die span tussen 2008 en 2009 afgerig.
Bertram Huis

duimnael|Die Bertram Huis

Die **Bertram Huis** op die Hiddinghkampus van die Universiteit van Kaapstad in die Goewermentslaan in die Tuine is die enigste oorblywende voorbeeld van 'n dubbelverdiepinghuis in ongeverfde rooibakstene in die Georgiaanse argitektuur wat eers algemeen in Kaapstad voorgekom het. Hierdie huis het 'n besondere plek in die geskiedenis van die ontwikkeling van die argitektuur in Suid-Afrika. Dit is in 1962 tot nasionale monument verklaar, en word vandag beskerm as 'n provinsiale erfenisterrein in gevolge van die Wet op Nasionale Erfenishulpbronne (25/1999).

In 1839 het John Barker, 'n prokureur wat in 1823 uit Yorkshire na die Kaapkolonie verhuis het, die erf gekoop. Hy laat die gesinswoning tussen 1839 en 1854  bou en noem dit na sy vrou, Ann Bertram Findlay, wat hom reeds in 1838 ontval het. Nadat verskeie gesinne die huis bewoon het, het die Universiteit van Kaapstad dit vanaf 1903 as kantore gebruik. In 1930 word die gebou staatseiendom en in 1976 is dit tot die beskikking gestel van die Suid-Afrikaanse Kultuurhistoriese Museum.

In 1983 en 1984 is die gebou grondig gerestoureer. Sierstene is ingevoer en leiklip is uit Wallis verkry om die fasade tot sy oorspronklike glorie te herstel. Terselfdertyd is die interieur herstel tot die oorspronklike donkergroen en oker. Die ontvangskamers is versier in die Regency-styl. Sedertdien is dit as museum in gebruik.

Hierdie museum huisves die **Ann Lidderdale-nalatenskap** wat bestaan uit Georgiaanse meubels en Engelse en Chinese porselein om aan te toon hoe die welvarende Engelse families vroeg in die 19de eeu aan die Kaap geleef het. Die doel daarmee is om die Engelssprekende Suid-Afrikaners te herinner aan hulle kulturele erfenis.

Teenswoordig word hier ook kralewerk en posseëls uitgestal en word die gebou gebruik vir boekbekendstellings en musiekkonserte.

## Verwysings 
## Bronnelys 
* Duncan, Paul en Alain Proust: Hidden Cape Town. Kaapstad: Struik, 2013. 
* Oberholster, J.J.: Die historiese monumente van Suid-Afrika. Kaapstad: Die Kultuurstigting Rembrandt van Rijn vir Die Raad vir Nasionale Gedenkwaardighede, 1972.
Swartapiesdoring

Die **Swartapiesdoring** (*Senegalia burkei*), voorheen bekend as *Acacia burkei*, is 'n boom wat in Noordwes, Limpopo, Mpumalanga en in die noorde van KwaZulu-Natal in Suid-Afrika voorkom. Dit is ook inheems aan Angola, Botswana, Eswatini, Mosambiek en Zimbabwe. 

Die boom is een van die groter spesies in die genus en word tot 30&nbsp;m hoog. Die blomme word in dun, wit are gedra en die peule is tot 16&nbsp;cm lank. Die dorings is klein, gekrom en bruin tot swarterig en groei net onder die blare.

Die boom se FSA-nommer is 161.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000.
Vlamdoring

Die **Vlamdoring** (*Senegalia ataxacantha*) is 'n boom wat wydverspreid voorkom in Limpopo, Mpumalanga, KwaZulu-Natal en die noordkusgebiede van die Oos-Kaap. Die spesie kom wydverspreid in Afrika voor, van Senegal tot Soedan en verder na die suide tot Suid-Afrika.

Die kenmerkende eienskap van die boom is die vlamrooi peul wat die boom mooi laat lyk wanneer dit bedek is met die peule. Die blomme is romerig wit. In Engels staan die spesie bekend as die *flame thorn*. Die boom se FSA-nommer is 160.

## Galery 

Lêer:Acacia ataxacantha, bloeiwyses, Skeerpoort.jpg|Bloeiwyses
Lêer:Acacia ataxacantha, blaar en groen peul, Jimmy Aves Park, a.jpg|Blaar en groen peul
Lêer:Acacia ataxacantha, tak met dorings, Little Eden.jpg|Tak wat verspreide dorings wys

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000. 
* Field guide to the TREES of the Kruger National Park. Piet van Wyk. 2008.
Koedoebessie

Die **koedoebessie** (*Pseudolachnostylis maprouneifolia*) is 'n boom wat voorkom in die oostelike gedeelte van Limpopo en Mpumalanga. In die Krugerwildtuin word dit byna eksklusief op klipperige rante in die Lebomboberge noordwaarts van die Olifantsrivier aangetref, asook op koppies en rotsriwwe in die Punda Maria-gebied.

## Verspreiding 
Die boom is ook inheems in Angola, Botswana, Burundi, Demokratiese Republiek die Kongo, Malawi, Mosambiek, Namibië, Tanzanië, Zambië en Zimbabwe.

## Identifikasie 
Die boom is middelgroot en groei in bosveld en op rotsrante op koppies. Die boom is opmerklik wanneer hy pragtige herfskleure kry. Die vrugte is dun en vlesig, ongeveer 2&nbsp;cm in deursnee en liggeel wanneer dit volwasse is. Die groenerige wit blomme in onopvallend. Manlike en vroulike blomme word aan verskillende bome gedra. Die boom kry sy naam van koedoes, duikers en olifante wat graag van die blare en vrugte vreet.

Die boom se FSA-nommer is 308.

## Infraspesies 
Die spesie het vier infraspesies:
* *Pseudolachnostylis maprouneifolia var. dekindtii* (Pax) Radcl.-Sm.
* *Pseudolachnostylis maprouneifolia var. glabra* (Pax) Brenan
* *Pseudolachnostylis maprouneifolia var. maprouneifolia*
* *Pseudolachnostylis maprouneifolia var. polygyna* (Pax & K.Hoffm.) Radcl.-Sm.

## Galery 

Pseudolachnostylis maprouneifolia 5Dsr 1-1305.jpg
Kudu-berry (Pseudolachnostylis maprouneifolia) (11907859034).jpg
Kudu-berry (Pseudolachnostylis maprouneifolia) fruits (11907473475).jpg
Pseudolachnostylis maprouneifolia 5Dsr 1-1011.jpg
Pseudolachnostylis maprouneifolia 5Dsr 1-1313.jpg
Pseudolachnostylis maprouneifolia 5Dsr 1-1316.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Algemene gids tot BOME. Keith, Paul & Meg Coates Palgrave. 2000.